Pod Mostarom tri debela hlada
Pod Mostarom tri debela hlada 
da je više Lakišiću jada. 
Njega neće Silfitara Džehva, 
dok ne vidi što će dara dati: 
babi roba, a majci robinju, 
a dva brata, dva bijela ata, 
dvije seke, dvije terli dibe, 
mladoj Džehvi behar anteriju. 

Uzmuči se beže Lakišiću: 
- Imam roba, a imam robinja, 
imam ata za obadva brata, 
imam dibe za obadvije seke, 
ali nemam behar anterije. 
Sad behara nema ni u cara, 
a kamoli u mene bećara! 
Šta ću jadan od života svoga?

Sevdalinke